Филология

Филология,  φίλος приятель, λόγος слово —  наука, котрой цѣльов е познаня духа дакотрого народа на основѣ его языка и литературы або и устной творчости.Ottův slovník naučný, том 9, сс. 221 – 222. 

Люде, котры ся занимають филологиев, называють ся филолог або филологичка. 

Класификация
Предметом филологии може быти даяка языкова група, або и каждый язык сам. Роздѣляють окреме тыж понятя филологии класичной, в котре входять языкы и литературы старовѣку и филологии модерной, ку котрой належать филология славянска, романска, германска, ориентална и т. п. Окремы групы, правда же, можуть еще дале ся роспадати на узшы, напримѣр ориентална на филологию китайску, манджу, японску, иранску, индийску а т. д.

Вычерпность
Понятя филологии доста широке, кедь мать обсяговати вшитко, што ся дотыкать языка и литературы дакотрого народа. Тото вшакже е цѣлком можне лем при языках мертвых, в класичной филологии. Филология живых языкох не може быти так вычерпна и мусить ся ограничити на язык и литературу в узшом вызнамѣ, лишаючи розличны дотычны ку ним темы окремым самостойным наукам.

Жерела и одказы
 Ottův slovník naučný. Illustrovaná encyklopaedie obecných vědomostí. Díl 1–28. Vyd. J. Otto. V Praze, 1888–1909.

 Референции 

Катеґорія:Філолоґія